CELEX: 32012R0932
Language: lt
Date: 2012-10-03 00:00:00
Title: 2012 m. spalio 3 d. Komisijos reglamentas (ES) Nr. 932/2012, kuriuo įgyvendinant Europos Parlamento ir Tarybos direktyvą 2009/125/EB nustatomi buitinių būgninių džiovyklių ekologinio projektavimo reikalavimai  Tekstas svarbus EEE

12.10.2012   
            
            
               LT
            
            
               Europos Sąjungos oficialusis leidinys
            
            
               L 278/1
            
         KOMISIJOS REGLAMENTAS (ES) Nr. 932/2012
   2012 m. spalio 3 d.
   kuriuo įgyvendinant Europos Parlamento ir Tarybos direktyvą 2009/125/EB nustatomi buitinių būgninių džiovyklių ekologinio projektavimo reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą (1), ypač į jos 15 straipsnio 1 dalį,
   pasikonsultavusi su Ekologinio projektavimo konsultacijų forumu,
   kadangi:
   
               (1)
            
            
               pagal Direktyvą 2009/125/EB Komisija turėtų nustatyti ekologinio projektavimo reikalavimus su energija susijusiems gaminiams, kurių pardavimo ir prekybos apimtis yra didelė ir kurie daro didelį poveikį aplinkai ir turi didelį poveikio aplinkai gerinimo be pernelyg didelių sąnaudų potencialą;
            
         
               (2)
            
            
               Direktyvos 2009/125/EB 16 straipsnio 2 dalies a punkte numatyta, kad Komisija prireikus nustato buitinės įrangos, įskaitant buitines būgnines džiovykles, įgyvendinimo priemonę;
            
         
               (3)
            
            
               Komisija atliko parengiamąjį tyrimą, kuriame techniniu, aplinkos ir ekonominiu atžvilgiais išnagrinėjo dažniausiai namų ūkiuose naudojamas buitines būgnines džiovykles. Tyrimas buvo atliktas kartu su Sąjungos ir trečiųjų šalių suinteresuotosiomis šalimis ir interesų grupėmis, o rezultatai paskelbti viešai;
            
         
               (4)
            
            
               šis reglamentas turėtų būti taikomas gaminiams, kuriais namų ūkiuose džiovinami skalbiniai;
            
         
               (5)
            
            
               buitinių skalbyklių-džiovyklių charakteristikos kitokios, todėl šis reglamentas joms neturėtų būti taikomas;
            
         
               (6)
            
            
               nustatyta, kad šiame reglamente aplinkosaugai svarbi buitinių būgninių džiovyklių ypatybė – tai eksploatuojant šias džiovykles suvartojamos energijos kiekis. Apskaičiuota, kad 2005 m. Europos Sąjungoje buitinės būgninės džiovyklės per metus suvartojo 21 TWh elektros energijos. Prognozuojama, kad jei nebus imtasi specialių priemonių, 2020 m. bus suvartota 31 TWh elektros energijos. Iš parengiamojo tyrimo matyti, kad gaminių, kuriems taikomas šis reglamentas, energijos suvartojimą galima gerokai sumažinti;
            
         
               (7)
            
            
               parengiamojo tyrimo duomenimis, nėra būtina nustatyti reikalavimų dėl kitų Direktyvos 2009/125/EB I priedo 1 dalyje nurodytų ekologinio projektavimo parametrų, nes aplinkosaugos atžvilgiu svarbiausia yra eksploatuojant buitines būgnines džiovykles suvartojamos energijos kiekis. Pagal Direktyvos 2009/125/EB 6 straipsnio 2 dalį valstybės narės savo teritorijose nedraudžia, neriboja ir netrukdo patiekti rinkai ir (arba) pradėti naudoti buitines būgnines džiovykles, remdamosi ekologinio projektavimo reikalavimais, susijusiais su tais direktyvos I priedo 1 dalyje nurodytais ekologinio projektavimo kriterijais, dėl kurių šiame reglamente nurodyta, kad ekologinio projektavimo reikalavimas nėra būtinas;
            
         
               (8)
            
            
               buitinių būgninių džiovyklių energijos vartojimo efektyvumas turėtų būti padidintas taikant turimas nenuosavybines rentabilias technologijas, kurios gali padėti sumažinti bendras šių gaminių pirkimo ir naudojimo sąnaudas;
            
         
               (9)
            
            
               dėl ekologinio projektavimo reikalavimų neturėtų sumažėti gaminių funkcionalumas galutinio naudotojo požiūriu ir neturėtų būti padaryta neigiamo poveikio sveikatai, saugai ar aplinkai. Visų pirma nauda, gauta sumažinus eksploatuojant gaminį suvartojamos energijos kiekį, turėtų būti gerokai didesnė už galimą papildomą poveikį aplinkai gamybos ir atliekų šalinimo etapais;
            
         
               (10)
            
            
               ekologinio projektavimo reikalavimai turėtų būti diegiami laipsniškai, kad gamintojai turėtų pakankamai laiko gaminius perprojektuoti pagal šio reglamento reikalavimus. Laikas turėtų būti pasirenkamas taip, kad būtų išvengta neigiamo poveikio rinkoje esančios įrangos funkcionalumui ir atsižvelgta į galutinių vartotojų ir gamintojų, visų pirma mažųjų ir vidutinių įmonių, patiriamas sąnaudas, kartu užtikrinant, kad šio reglamento tikslai būtų pasiekti laiku;
            
         
               (11)
            
            
               atitinkami gaminio parametrai turėtų būti matuojami taikant patikimus, tikslius ir atkuriamus matavimo metodus, pagal kuriuos būtų atsižvelgiama į visuotinai pripažintus pažangiausius matavimo metodus, įskaitant 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką (2), I priede išvardytų Europos standartizacijos institucijų priimtus darniuosius standartus (jeigu tokių yra);
            
         
               (12)
            
            
               pagal Direktyvos 2009/125/EB 8 straipsnį šiame reglamente turėtų būti nustatytos taikytinos atitikties vertinimo procedūros;
            
         
               (13)
            
            
               siekiant, kad būtų lengviau tikrinti atitiktį keliamiems reikalavimams, gamintojai turėtų Direktyvos 2009/125/EB V ir VI prieduose nurodytuose techniniuose dokumentuose pateikti informaciją, susijusią su šiame reglamente nustatytais reikalavimais;
            
         
               (14)
            
            
               be šiame reglamente pateiktų teisiškai privalomų reikalavimų, turėtų būti nustatyti orientaciniai geriausių turimų technologijų etalonai siekiant užtikrinti geresnes sąlygas lengvai gauti informacijos apie gaminių, kuriems taikomas šis reglamentas, aplinkosauginį veiksmingumą per jų būvio ciklą;
            
         
               (15)
            
            
               šiame reglamente nustatytos priemonės atitinka Direktyvos 2009/125/EB 19 straipsnio 1 dalimi įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Dalykas ir taikymo sritis
   1.   Šiame reglamente nustatomi rinkai patiekiamų į elektros tinklą jungiamų buitinių būgninių džiovyklių, buitinių dujinių būgninių džiovyklių, taip pat buitinių įmontuojamųjų būgninių džiovyklių, įskaitant parduodamas ne namų ūkio reikmėms skirtas tokias džiovykles, ekologinio projektavimo reikalavimai.
   2.   Šis reglamentas netaikomas buitinėms skalbyklėms-džiovyklėms, taip pat buitinėms centrifuginėms džiovyklėms.
   2 straipsnis
   Apibrėžtys
   Be nustatytųjų Direktyvos 2009/125/EB 2 straipsnyje, šiame reglamente pateikiamos šių terminų apibrėžtys:
   1)   buitinė būgninė džiovyklė– iš esmės buitinėms reikmėms skirtas įrenginys, kuriame tekstilės gaminiai džiovinami vartant besisukančiame būgne, per kurį pučiamas karštas oras;
   2)   buitinė įmontuojamoji būgninė džiovyklė– į spintelę, paruoštą nišą sienoje arba panašioje vietoje montuojama buitinė būgninė džiovyklė, kuriai reikalinga baldų apdaila;
   3)   buitinė skalbyklė-džiovyklė– buitinė skalbyklė, kuri turi ir gręžimo funkciją, ir priemonę tekstilės gaminiams džiovinti; joje skalbiniai paprastai džiovinami šildant ir vartant;
   4)   buitinė centrifuginė džiovyklė (centrifuginė skalbinių džiovinimo mašina)– iš esmės buitinėms reikmėms skirtas įrenginys, kuriame vanduo iš tekstilės gaminių pašalinamas išcentrine besisukančio būgno jėga ir išsiurbiamas automatiniu siurbliu;
   5)   ventiliuojamoji būgninė džiovyklė– būgninė džiovyklė, į kurią įtrauktas grynas oras leidžiamas per tekstilės gaminius, o gautas drėgnas oras išleidžiamas į patalpą arba į lauką;
   6)   kondensacinė būgninė džiovyklė– būgninė džiovyklė su įtaisu, veikiančiu kondensavimo arba kitais principais, kurio paskirtis – surinkti drėgmę iš džiovinimo procesui naudojamo oro;
   7)   automatinė būgninė džiovyklė– būgninė džiovyklė, kurios džiovinimo procesas išjungiamas, kai aptinkamas tam tikras įkrovos drėgnis, pavyzdžiui, laidumo arba temperatūros jutikliais;
   8)   neautomatinė būgninė džiovyklė– būgninė džiovyklė, kurios džiovinimo procesas išjungiamas po iš anksto nustatyto paprastai laikmačiu kontroliuojamo laikotarpio, tačiau šis procesas taip pat gali būti išjungtas rankiniu būdu;
   9)   programa– iš anksto nustatytų operacijų, kurias gamintojas nurodė kaip tinkamas tam tikrų rūšių tekstilės gaminiams džiovinti, seka;
   10)   ciklas– užbaigtas pagal pasirinktą programą nustatytas džiovinimo procesas;
   11)   programos trukmė– laikas nuo programos įjungimo iki užbaigimo, išskyrus bet kokią galutinio naudotojo nustatytą delsą;
   12)   vardinis pajėgumas– gamintojo nurodyta didžiausia tam tikros rūšies sausų tekstilės gaminių, kuriuos galima apdoroti buitine būgnine džiovykle pagal pasirinktą programą, masė (dvi masės vertės skiriasi 0,5 kg), jei gaminiai į ją įdedami pagal gamintojo nurodymus;
   13)   dalinė įkrova– pusė buitinės būgninės džiovyklės vardinio pajėgumo įkrovos pagal tam tikrą programą;
   14)   kondensavimo efektyvumas– būgninės džiovyklės kondensatoriaus surinktos drėgmės masės ir iš įkrovos pašalintos drėgmės masės ciklo pabaigoje santykis;
   15)   išjungties režimas– būsena, kai galutiniam naudotojui prieinamais ir, kai buitinė būgninė džiovyklė naudojama įprastai, jam skirtais naudoti valdymo įtaisais arba jungikliais buitinė būgninė džiovyklė išjungiama, kad vartotų kuo mažiau energijos; šis mažiausios vartojamosios galios režimas gali išlikti neribotą laiką, kai buitinė būgninė džiovyklė sujungta su maitinimo šaltiniu ir naudojama pagal gamintojo nurodymus; jei galutiniam naudotojui prieinamo valdymo įtaiso ar jungiklio nėra, išjungties režimas yra būsena, kuri atsiranda, kai buitinė būgninė džiovyklė savaime persijungia į stabilaus energijos vartojimo režimą;
   16)   baigtos programos režimas– mažiausios vartojamosios galios režimas, kuriuo, užbaigus programą, džiovyklė gali veikti neribotą laiką, jei galutinis naudotojas nesiima jokių kitų veiksmų, išskyrus skalbinių išėmimą iš džiovyklės;
   17)   lygiavertė buitinė būgninė džiovyklė– rinkai patiektas buitinės būgninės džiovyklės modelis, kurio vardinis pajėgumas, techninės ir eksploatacinės charakteristikos, suvartojamos energijos kiekis, kondensavimo efektyvumas (jei taikoma), standartinė medvilnės programos trukmė ir džiovinant keliamas akustinis triukšmas yra tokie patys kaip kito buitinės būgninės džiovyklės modelio, kurį tas pats tiekėjas patiekė rinkai su kitu komerciniu kodu;
   18)   standartinė medvilnės programa– ciklas, kurį pasirinkus medvilniniai skalbiniai (pradinis įkrovos drėgnis – 60 %) džiovinami tol, kol liekamasis įkrovos drėgnis yra 0 %.
   3 straipsnis
   Ekologinio projektavimo reikalavimai
   Buitinių būgninių džiovyklių bendrieji ekologinio projektavimo reikalavimai nustatyti I priedo 1 punkte. Buitinių būgninių džiovyklių specialieji ekologinio projektavimo reikalavimai nustatyti I priedo 2 punkte.
   Ekologinio projektavimo reikalavimų nereikia nustatyti jokiam kitam Direktyvos 2009/125/EB I priedo 1 dalyje nurodytam ekologinio projektavimo parametrui.
   4 straipsnis
   Atitikties vertinimas
   1.   Direktyvos 2009/125/EB 8 straipsnyje nurodyta atitikties vertinimo procedūra – tai tos direktyvos IV priede nustatyta projektavimo vidaus kontrolės sistema arba V priede nustatyta valdymo sistema.
   2.   Atliekant atitikties vertinimą pagal Direktyvos 2009/125/EB 8 straipsnį į techninius dokumentus įtraukiama pagal šio reglamento II priedą apskaičiuotų rezultatų kopija.
   Jei į techninius dokumentus įtraukta tam tikro buitinės būgninės džiovyklės modelio informacija buvo nustatyta atlikus skaičiavimą, kurį atliekant buvo remiamasi projekto duomenimis, arba ji buvo nustatyta ekstrapoliuojant kitų lygiaverčių buitinių būgninių džiovyklių duomenis ar buvo taikomi abu metodai, tokiu atveju techniniuose dokumentuose pateikiami išsamūs šio skaičiavimo ar ekstrapoliavimo arba abiejų metodų ir bandymų, kurių siekdami patikrinti atliktų skaičiavimų tikslumą ėmėsi gamintojai, duomenys. Šiais atvejais kartu su techniniais dokumentais taip pat pateikiamas visų kitų lygiaverčių buitinių būgninių džiovyklių modelių, kurių informacija, pateikiama techniniuose dokumentuose, nustatyta tokiu pačiu būdu, sąrašas.
   5 straipsnis
   Rinkos priežiūros tikslais taikoma patikros procedūra
   Valstybės narės, atlikdamos Direktyvos 2009/125/EB 3 straipsnio 2 dalyje nurodytus rinkos priežiūros patikrinimus, kad nustatytų, ar laikomasi šio reglamento I priede nustatytų reikalavimų, taiko šio reglamento III priede aprašytą patikros procedūrą.
   6 straipsnis
   Etalonai
   Šio reglamento įsigaliojimo metu rinkoje esančių efektyviausių buitinių būgninių džiovyklių orientaciniai etalonai pateikti IV priede.
   7 straipsnis
   Persvarstymas
   Komisija persvarsto šį reglamentą atsižvelgdama į technologijų pažangą ne vėliau kaip po penkerių metų nuo jo įsigaliojimo ir pateikia to persvarstymo rezultatus Ekologinio projektavimo konsultacijų forumui. Persvarstant visų pirma įvertinamos III priede nustatytos leidžiamosios patikros nuokrypos ir ventiliuojamosios įrangos efektyvumas.
   8 straipsnis
   Įsigaliojimas ir taikymas
   1.   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   2.   Jis taikomas nuo 2013 m. lapkričio 1 d.
   Tačiau:
   
               a)
            
            
               I priedo 1.1 ir 1.2 papunkčiuose nustatyti bendrieji ekologinio projektavimo reikalavimai taikomi nuo 2014 m. lapkričio 1 d.;
            
         
               b)
            
            
               I priedo 2.2 papunktyje nustatyti specialieji ekologinio projektavimo reikalavimai taikomi nuo 2015 m. lapkričio 1 d.
            
         
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 3 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 285, 2009 10 31, p. 10.
   
      (2)  OL L 204, 1998 7 21, p. 37.
   
      I PRIEDAS
      
         Ekologinio projektavimo reikalavimai
      
      1.   Bendrieji ekologinio projektavimo reikalavimai
      
      
                  1.1.
               
               
                  Apskaičiuojant buitinių būgninių džiovyklių suvartojamos energijos kiekį ir kitus parametrus naudojamas ciklas, kurį pasirinkus medvilniniai skalbiniai (pradinis įkrovos drėgnis – 60 %) džiovinami tol, kol liekamasis įkrovos drėgnis yra 0 %, (toliau – standartinė medvilnės programa). Šį ciklą įmanoma lengvai atpažinti buitinės būgninės džiovyklės programos pasirinkimo įtaise (-uose) arba buitinės būgninės džiovyklės rodytuve, jeigu jis įmontuotas (arba ir įtaise (-uose), ir rodytuve); šis ciklas pažymimas „standartinė medvilnės programa“ arba vienodu ženklu (arba tinkamu šių dviejų žymėjimo būdų deriniu) ir numatomas kaip nustatytasis ciklas buitinėse būgninėse džiovyklėse, kuriose numatytas automatinis programos pasirinkimas ar bet kokia džiovinimo programos automatinio pasirinkimo ar pasirinktos programos išlaikymo funkcija. Jei būgninė džiovyklė yra automatinė būgninė džiovyklė, „standartinė medvilnės programa“ yra automatinė.
               
            
                  1.2.
               
               
                  Gamintojo pateikiamoje instrukcijų knygelėje nurodoma ši informacija:
                  
                              a)
                           
                           
                              informacija apie standartinę medvilnės programą ir nurodoma, kad ji yra tinkama įprastiems šlapiems medvilniniams skalbiniams džiovinti ir kad pagal bendrą energijos suvartojimą šlapiems medvilniniams skalbiniams džiovinti ji yra pati efektyviausia programa;
                           
                        
                              b)
                           
                           
                              išjungties režimo ir baigtos programos režimo vartojamoji galia;
                           
                        
                              c)
                           
                           
                              orientacinė informacija apie programos trukmę ir suvartojamos energijos kiekį pagrindinėms džiovinimo programoms ir su visa, ir, jei taikytina, su daline įkrova.
                           
                        
            2.   Specialieji ekologinio projektavimo reikalavimai
      
      Buitinės būgninės džiovyklės atitinka šiuos reikalavimus:
      
                  2.1.
               
               
                  Nuo 2013 m. lapkričio 1 d.:
                  
                              —
                           
                           
                              energijos vartojimo efektyvumo indeksas (EEI) yra mažesnis kaip 85,
                           
                        
                              —
                           
                           
                              buitinių kondensacinių būgninių džiovyklių svertinis kondensavimo efektyvumas yra ne mažesnis kaip 60 %.
                           
                        
            
                  2.2.
               
               
                  Nuo 2015 m. lapkričio 1 d.:
                  
                              —
                           
                           
                              buitinių kondensacinių būgninių džiovyklių energijos vartojimo efektyvumo indeksas (EEI) yra mažesnis kaip 76,
                           
                        
                              —
                           
                           
                              buitinių kondensacinių būgninių džiovyklių svertinis kondensavimo efektyvumas yra ne mažesnis kaip 70 %.
                           
                        Energijos vartojimo efektyvumo indeksas (EEI) ir svertinis kondensavimo efektyvumas apskaičiuojami pagal II priedą.
               
            
   
      II PRIEDAS
      
         Energijos vartojimo efektyvumo indekso ir svertinio kondensavimo efektyvumo apskaičiavimo metodas
      
      1.   ENERGIJOS VARTOJIMO EFEKTYVUMO INDEKSO APSKAIČIAVIMAS
      Buitinės būgninės džiovyklės modelio energijos vartojimo efektyvumo indeksui (EEI) apskaičiuoti buitinės būgninės džiovyklės metinis svertinis suvartojamos energijos kiekis, kai naudojama standartinė medvilnės programa su visa ir daline įkrova, lyginamas su standartiniu šios džiovyklės per metus suvartojamos energijos kiekiu.
      
                  a)
               
               
                  Energijos vartojimo efektyvumo indeksas (EEI) apskaičiuojamas ir suapvalinamas iki dešimtųjų:
                  
                     
                  čia:
                  —   AEC= buitinės būgninės džiovyklės svertinis metinis suvartojamos energijos kiekis,
                  —   SAEC= buitinės būgninės džiovyklės standartinis metinis suvartojamos energijos kiekis.
               
            
                  b)
               
               
                  Standartinis metinis suvartojamos energijos kiekis (SAEC
                     ) (kWh per metus) apskaičiuojamas, kaip nurodyta toliau, ir suapvalinamas iki šimtųjų:
                  
                              —
                           
                           
                              visoms buitinėms neventiliuojamosioms būgninėms džiovyklėms:
                              
                                 
                           
                        
                              —
                           
                           
                              buitinėms ventiliuojamosioms būgninėms džiovyklėms:
                              
                                 
                           
                        čia:
                  
                              —
                           
                           
                              
                                 c – buitinės būgninės džiovyklės vardinis pajėgumas, kai naudojama standartinė medvilnės programa,
                           
                        
                              —
                           
                           
                              
                                 Tt
                                  – standartinės medvilnės programos svertinė programos trukmė.
                           
                        
            
                  c)
               
               
                  Svertinis per metus suvartojamos energijos kiekis (AEC
                     ) apskaičiuojamas (kWh per metus) ir suapvalinamas iki šimtųjų:
                  
                              i)
                           
                           
                              
                                 
                              čia:
                              —   Et= svertinis suvartojamos energijos kiekis (kWh), suapvalintas iki šimtųjų,
                              —   Po= standartinės medvilnės programos su visa įkrova išjungties režimo vartojamoji galia (W), suapvalinta iki šimtųjų,
                              —   Pl= standartinės medvilnės programos su visa įkrova baigtos programos režimo vartojamoji galia (W), suapvalinta iki šimtųjų,
                              —   Tt= svertinė programos trukmė minutėmis, suapvalinta iki artimiausios minutės,
                              —   160= bendras įprastų džiovinimo ciklų skaičius per metus.
                           
                        
                              ii)
                           
                           
                              Jei buitinėje būgninėje džiovyklėje įrengta galios reguliavimo sistema, pagal kurią pasibaigus programai buitinė būgninė džiovyklė savaime ima veikti išjungties režimu, svertinis metinis suvartojamos energijos kiekis (AEC
                                 ) apskaičiuojamas pagal šią formulę (atsižvelgiant į baigtos programos režimo faktinę trukmę):
                              čia:
                              —   Tl= išmatuota standartinės medvilnės programos su visa įkrova baigtos programos režimo trukmė (minutėmis), suapvalinta iki artimiausios minutės.
                           
                        
            
                  d)
               
               
                  Standartinės medvilnės programos svertinė programos trukmė (Tt
                     ) apskaičiuojama (minutėmis) ir suapvalinama iki artimiausios minutės:
                  
                     
                  čia:
                  —   Tdry= standartinės medvilnės programos su visa įkrova trukmė (minutėmis), suapvalinta iki artimiausios minutės,
                  —   Tdry½= standartinės medvilnės programos su daline įkrova trukmė (minutėmis), suapvalinta iki artimiausios minutės.
               
            
                  e)
               
               
                  Svertinis suvartojamos energijos kiekis (Et
                     ) apskaičiuojamas (kWh) ir suapvalinamas iki šimtųjų:
                  
                     
                  čia:
                  —   Edry= standartinės medvilnės programos su visa įkrova suvartojamos energijos kiekis (kWh), suapvalintas iki šimtųjų,
                  —   Edry½= standartinės medvilnės programos su daline įkrova suvartojamos energijos kiekis (kWh), suapvalintas iki šimtųjų.
               
            
                  f)
               
               
                  Buitinių dujinių būgninių džiovyklių suvartojamos energijos kiekis, kai naudojama standartinė medvilnės programa su visa ir daline įkrova, apskaičiuojamas (kWh) ir suapvalinamas iki šimtųjų:
                  
                     
                  
                     
                  čia:
                  —   Egdry= standartinės medvilnės programos su visa įkrova suvartojamas dujų kiekis (kWh), suapvalintas iki šimtųjų,
                  —   Egdry½= standartinės medvilnės programos su daline įkrova suvartojamas dujų kiekis (kWh), suapvalintas iki šimtųjų,
                  —   Egdry,a= standartinės medvilnės programos su visa įkrova suvartojamas pagalbinės elektros energijos kiekis (kWh), suapvalintas iki šimtųjų,
                  —   Egdry½,a= standartinės medvilnės programos su daline įkrova suvartojamas pagalbinės elektros energijos kiekis (kWh), suapvalintas iki šimtųjų,
                  —   fg= 2,5.
               
            2.   SVERTINIO KONDENSAVIMO EFEKTYVUMO APSKAIČIAVIMAS
      Programos kondensavimo efektyvumas – tai buitinės kondensacinės būgninės džiovyklės kondensatoriaus surinktos drėgmės masės ir iš įkrovos pašalintos drėgmės, kai naudojama ta programa, masės santykis; iš įkrovos pašalintos drėgmės masė yra bandomosios šlapios įkrovos prieš džiovinimą masės ir bandomosios įkrovos po džiovinimo masės skirtumas. Siekiant apskaičiuoti svertinį kondensavimo efektyvumą, atsižvelgiama į vidutinį kondensavimo efektyvumą, kai naudojama standartinė medvilnės programa su visa ir daline įkrova.
      Svertinis programos kondensavimo efektyvumas (Ct
         ) apskaičiuojamas (procentais) ir suapvalinamas iki artimiausio viso procento:
      
         
      čia:
      —   Cdry= standartinės medvilnės programos su visa įkrova vidutinis kondensavimo efektyvumas,
      —   Cdry½= standartinės medvilnės programos su daline įkrova vidutinis kondensavimo efektyvumas.
      Vidutinis kondensavimo efektyvumas C apskaičiuojamas pagal kondensavimo efektyvumo rezultatus, gautus per bandymus, ir išreiškiamas procentais:
      
         
      čia:
      —   n– bandymų skaičius, ne mažesnis kaip keturi tinkamai atlikti pasirinktos programos bandymai,
      —   j– bandymo numeris,
      —   Wwj– per bandymą j kondensatoriaus talpoje surinkto vandens masė,
      —   Wi– bandomosios šlapios įkrovos masė prieš džiovinimą,
      —   Wf– bandomosios įkrovos masė po džiovinimo.
   
   
      III PRIEDAS
      
         Rinkos priežiūros tikslais taikoma patikros procedūra
      
      Šio reglamento reikalavimų laikymosi ir patikros, ar laikomasi tų reikalavimų, tikslais matavimai ir skaičiavimai atliekami pagal darniuosius standartus, kurių numeriai paskelbti Europos Sąjungos oficialiajame leidinyje, arba taikant kitą patikimą, tikslų ir atkuriamą metodą, kuriame atsižvelgiama į visuotinai pripažintus pažangiausius matavimo metodus ir kurio rezultatai laikomi mažos neapibrėžties rezultatais.
      Siekdamos patikrinti, ar laikomasi I priede nustatytų reikalavimų, valstybės narės institucijos išbando vieną buitinę būgninę džiovyklę. Jei išmatuoti parametrai neatitinka techninių dokumentų rinkinyje pagal 4 straipsnio 2 dalį gamintojo skelbiamų verčių laikantis 1 lentelėje nustatytų ribų, matavimas atliekamas išbandant dar tris buitines būgnines džiovykles. Aritmetinis tų trijų buitinių būgninių džiovyklių išmatuotų verčių vidurkis turi atitikti reikalavimus ir neviršyti 1 lentelėje nustatytų ribų.
      Antraip laikoma, kad tas modelis ir visi kiti lygiaverčiai buitinių būgninių džiovyklių modeliai neatitinka I priede nustatytų reikalavimų.
      
         1   lentelė
      
      
                  Išmatuotas parametras
               
               
                  Leidžiamos patikros nuokrypos
               
            
                  Svertinis metinis suvartojamos energijos kiekis
               
               
                  Išmatuota vertė neturi viršyti vardinės vertės (1)
                     AEC
                      daugiau kaip 6 %.
               
            
                  Svertinis suvartojamos energijos kiekis
               
               
                  Išmatuota vertė neturi viršyti vardinės vertės Et
                      daugiau kaip 6 %.
               
            
                  Svertinis kondensavimo efektyvumas
               
               
                  Išmatuota vertė neturi būti mažesnė už vardinę vertę Ct
                      daugiau kaip 6 %.
               
            
                  Svertinė programos trukmė
               
               
                  Išmatuota vertė neturi viršyti vardinių verčių Tt
                      daugiau kaip 6 %.
               
            
                  Išjungties režimo ir baigtos programos režimo vartojamoji galia
               
               
                  Išmatuota didesnė kaip 1,00 W vartojamoji galia Po
                      ir Pl
                      neturi viršyti vardinės vertės daugiau kaip 6 %. Išmatuota 1,00 W arba mažesnė vartojamoji galia Po
                      ir Pl
                      neturi viršyti vardinės vertės daugiau kaip 0,10 W.
               
            
                  Baigtos programos režimo trukmė
               
               
                  Išmatuota vertė neturi viršyti vardinės vertės Tl
                      daugiau kaip 6 %.
               
            
         (1)  Vardinė vertė – gamintojo nurodyta vertė. 6 % matavimo neapibrėžtis atitinka šiuo metu priimtiną bandymo laboratorijos paklaidą matuojant nurodytus parametrus naujuoju matavimo metodu, naudojamu pagal naujus ženklinimo / ekologinio projektavimo reikalavimus, įskaitant visos ir dalinės įkrovos ciklus.
   
   
      IV PRIEDAS
      
         Etalonai
      
      Nustatyta, kad šio reglamento įsigaliojimo metu geriausia (vertinant pagal energijos vartojimą ir džiovinant keliamą akustinį triukšmą, kai naudojama standartinė medvilnės programa) rinkoje turima buitinių būgninių džiovyklių technologija yra:
      
                  1)
               
               
                  buitinė ventiliuojamoji būgninė džiovyklė, kurios vardinis pajėgumas – 3 kg:
                  
                              a)
                           
                           
                              suvartojamos energijos kiekis – 1,89 kWh per ciklą, kai naudojama standartinė medvilnės programa su visa įkrova; tai prilygsta apytiksliai 247 kWh per metus (1);
                           
                        
                              b)
                           
                           
                              akustinio triukšmo lygis – 69 dB;
                           
                        
            
                  2)
               
               
                  buitinė ventiliuojamoji būgninė džiovyklė, kurios vardinis pajėgumas – 5 kg:
                  
                              a)
                           
                           
                              suvartojamos energijos kiekis – 2,70 kWh per ciklą, kai naudojama standartinė medvilnės programa su visa įkrova; tai prilygsta apytiksliai 347 kWh per metus (1);
                           
                        
                              b)
                           
                           
                              akustinio triukšmo lygis – nenurodytas;
                           
                        
            
                  3)
               
               
                  buitinė dujinė ventiliuojamoji būgninė džiovyklė, kurios vardinis pajėgumas – 5 kg:
                  
                              a)
                           
                           
                              suvartojamos dujų energijos kiekis – 3,25 kWhdujų per ciklą prilygsta 1,3 kWh, kai naudojama standartinė medvilnės programa su visa įkrova. Per metus suvartojamos energijos kiekis nenurodytas;
                           
                        
                              b)
                           
                           
                              akustinio triukšmo lygis – nenurodytas;
                           
                        
            
                  4)
               
               
                  buitinė kondensacinė būgninė džiovyklė, kurios vardinis pajėgumas – 5 kg:
                  
                              a)
                           
                           
                              suvartojamos energijos kiekis – 3,10 kWh per ciklą, kai naudojama standartinė medvilnės programa su visa įkrova; tai prilygsta apytiksliai 396 kWh per metus (1);
                           
                        
                              b)
                           
                           
                              akustinio triukšmo lygis – nenurodytas;
                           
                        
            
                  5)
               
               
                  buitinė ventiliuojamoji būgninė džiovyklė, kurios vardinis pajėgumas – 6 kg:
                  
                              a)
                           
                           
                              suvartojamos energijos kiekis – 3,84 kWh per ciklą, kai naudojama standartinė medvilnės programa su visa įkrova; tai prilygsta apytiksliai 487 kWh per metus (1);
                           
                        
                              b)
                           
                           
                              akustinio triukšmo lygis – 67 dB;
                           
                        
            
                  6)
               
               
                  buitinė kondensacinė būgninė džiovyklė, kurios vardinis pajėgumas – 6 kg:
                  
                              a)
                           
                           
                              suvartojamos energijos kiekis – 1,58 kWh per ciklą, kai naudojama standartinė medvilnės programa su visa įkrova; tai prilygsta apytiksliai 209 kWh per metus (1);
                           
                        
                              b)
                           
                           
                              akustinio triukšmo lygis – nenurodytas;
                           
                        
            
                  7)
               
               
                  buitinė ventiliuojamoji būgninė džiovyklė, kurios vardinis pajėgumas – 7 kg:
                  
                              a)
                           
                           
                              suvartojamos energijos kiekis – 3,9 kWh per ciklą, kai naudojama standartinė medvilnės programa su visa įkrova; tai prilygsta apytiksliai 495 kWh per metus (1);
                           
                        
                              b)
                           
                           
                              akustinio triukšmo lygis – 65 dB;
                           
                        
            
                  8)
               
               
                  buitinė dujinė ventiliuojamoji būgninė džiovyklė, kurios vardinis pajėgumas – 7 kg:
                  
                              a)
                           
                           
                              suvartojamos dujų energijos kiekis – 3,4 kWhdujų per ciklą prilygsta 1,36 kWh, kai naudojama standartinė medvilnės programa su visa įkrova. Per metus suvartojamos energijos kiekis nenurodytas;
                           
                        
                              b)
                           
                           
                              akustinio triukšmo lygis – nenurodytas;
                           
                        
            
                  9)
               
               
                  buitinė kondensacinė būgninė džiovyklė, kurios vardinis pajėgumas – 7 kg:
                  
                              a)
                           
                           
                              suvartojamos energijos kiekis – 1,6 kWh per ciklą, kai naudojama standartinė medvilnės programa su visa įkrova; tai prilygsta apytiksliai 211 kWh per metus (1);
                           
                        
                              b)
                           
                           
                              akustinio triukšmo lygis – 65 dB;
                           
                        
            
                  10)
               
               
                  buitinė ventiliuojamoji būgninė džiovyklė, kurios vardinis pajėgumas – 8 kg:
                  
                              a)
                           
                           
                              suvartojamos energijos kiekis – 4,1 kWh per ciklą, kai naudojama standartinė medvilnės programa su visa įkrova; tai prilygsta apytiksliai 520 kWh per metus (*);
                           
                        
                              b)
                           
                           
                              akustinio triukšmo lygis – 65 dB;
                           
                        
            
                  11)
               
               
                  buitinė kondensacinė būgninė džiovyklė, kurios vardinis pajėgumas – 8 kg:
                  
                              a)
                           
                           
                              suvartojamos energijos kiekis – 2,30 kWh per ciklą, kai naudojama standartinė medvilnės programa su visa įkrova; tai prilygsta apytiksliai 297 kWh per metus (*);
                           
                        
                              b)
                           
                           
                              akustinio triukšmo lygis – nenurodytas.
                           
                        
            
         (1)  Apskaičiuota tariant, kad per metus būna 160 džiovinimo ciklų, kai suvartojamos energijos kiekis, kai naudojama standartinė medvilnės programa su daline įkrova, yra lygus 60 % suvartojamos energijos kiekiui, kai įdėta visa įkrova, o papildomas per metus suvartojamos energijos kiekis, tenkantis mažai energijos vartojantiems veikimo režimams, yra 13,5 kWh.